
Ministru kabineta rīkojums Nr. 191
Rīgā 2026. gada 7. aprīlī (prot. Nr. 18 3. §)
Par finansējumu Rīgas konferences 2026 rīkošanai
· 1. Atbalstīt līdzfinansējuma piešķiršanu biedrībai "Latvijas Transatlantiskā organizācija" 75 700 euro apmērā no Ārlietu ministrijas budžeta programmas 97.00.00 "Nozaru vadība un politikas plānošana" un 75 700 euro apmērā no Aizsardzības ministrijas budžeta programmas 30.00.00 "Valsts aizsardzības politikas realizācija" Rīgas konferences 2026 rīkošanai.
· 2. Ārlietu ministrijai un Aizsardzības ministrijai slēgt iepirkuma līgumus ar biedrību "Latvijas Transatlantiskā organizācija" par Rīgas konferences 2026 organizēšanu un, pamatojoties uz Publisko iepirkumu likuma 5. panta 14. punktu, atļaut nepiemērot likumā noteiktās iepirkuma procedūras, jo Rīgas konference kā būtisks pilsoniskās apziņas stiprināšanas pasākums sniedz ieguldījumu valsts drošības interešu aizsardzībā.
· 3. Līgumā noteikt šā rīkojuma 1. punktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši noteiktajam mērķim ir atbildīga biedrība "Latvijas Transatlantiskā organizācija".

